Avloysarastarv sum fulltrúi á Byggideildini Skriva út Vel størv... Øll Størv (118) Byggivirksemi (3) Fiskavøruídnaður (3) Fiskiskapur (2) Flutningur (0) Flutningur sjóvegis (3) Fyrisiting og tænastur (18) Gistihús og matstovur (15) Handil og umvæling (11) Heilsu- og almannaverk (43) Kunningartøkni (3) Lærupláss (5) Skipasmiður og smiður (0) Undirvísing (3) Vinnuligar tænastur (9) Landsverk Lagt út: 08.09. 21 Umsóknarfreist: 23.09. 21 Avloysarastarv sum fulltrúi á Byggideildini Vilt tú vera við til at menna fyristingarliga økið innan almenna bygging? Byggideildin á Landsverki, sum er í støðugari menning, leitar eftir dugnaligum starvsfelaga, ið hevur hug og førleikar at arbeiða í einum skipaðum stovni, sum hevur stóran politiskan áhuga. Um starvið Í starvinum fert tú at luttaka í samskipan av bæði størri og smærri verkætlanum, har Landsverk er byggiharri. Tú fert at fyrireika, lýsa mál og gera frágreiðingar til viðkomandi partar í eini verkætlan. Í samstarvi við aðrar fakbólkar fert tú at menna reglur, mannagongdir og frumskjøl fyri deildina. Tín uppgáva verður at samskipa arbeiðið og vera toghaldari, so menningin er støðug. Eisini fert tú at røkja aðrar fyrisitingarligar uppgávur og stuðla Byggideildini í at fyrisita í mun til fyrisitingarlógina, umframt at røkja skrivarauppgávur fyri deildarleiðaran. Vit vænta, at tú • Hevur hægri útbúgving innan fyrisiting • Hevur góðar samskiftisførleikar, bæði í skrift og talu • Dugir at arbeiða sjálvstøðugt og miðvíst • Hevur lætt at samstarva við fleiri fakbólkar • Er virkisfús/ur • Hevur gott yvirlit • Hevur góðan hug til at arbeiða við at menna nýggjar arbeiðshættir Vit bjóða • Eitt spennandi og avbjóðandi starv í eini deild, sum hevur nógv um at vera • Ein stóran og spennandi verkætlanarhóp við nógvum ymiskum fyrisitingarligum avbjóðingum • Eitt starv í einum toymi við fjølbroyttum fakbólkum • Stórt frælsi at leggja egið arbeiðið til rættis Løn og setan Talan er um 1-ára avloysarastarv frá 1. november 2021. Løn og setanartreytir eru sambært sáttmálanum millum Fíggjarmálaráðið og Búskapar- og Løgfrøðingafelagið. Umsóknir Prógv og lívrensl (cv) skulu saman við umsókn sendast umvegis heimasíðu okkara www. landsverk. fo og vera okkum í hendi í seinasta lagi 23. september 2021. Nærri upplýsingar um starvið kunnu fáast við at venda sær til leiðaran á Byggideildini, Jákup F. S. Olsen á tlf. 290884 ella jakol @ lv. fo Landsverk byggir land Landsverk er stovnur undir Fíggjarmálaráðnum, ið hevur um hendi vega-, havna- og byggiharrauppgávur. Í løtuni verður serliga arbeitt við at skipa ein effektivari bygnað og ala fram ein hugburð og atburð, sum ger Landsverk til ein sterkari og meiri skikkaðan byggiharra og umsitara av landsins ognum og okkara felags samferðslukervi. Játtanin til rakstur og íløgur í 2021 er 515,7 mió. Marknaðarførsla-Farspor við marknaðarførslu verða brúkt til at fylgja slóðini hjá vitjandi tvørtur um heimasíður. Endamálið er at vísa lýsingar, sum eru viðkomandi fyri einstaka brúkaran og harvið virðismiklari fyri útgevarar og triðjaparts lýsarar.